Gianmarco Tamberi

| Gianmarco Tamberi |
| --- | --- |
 Tamberi Portlandin MM-hallikisoissa 2016.
Henkilötiedot
Syntynyt: 1. kesäkuuta 1992 (ikä 32) Civitanova Marche, Italia
Yleisurheilija
Lempinimi:  Gimbo
Pituus:  192 cm
Paino:  77 kg
Laji:  korkeushyppy
Seura:  G.A. Fiamme Gialle
Valmentaja:  Marco Tamberi
Ennätykset:  Ulkona: 239 cm   Sisällä: 238 cm
 Tietolaatikko päivitetty 14. huhtikuuta 2018 
Aiheesta muualla
Timanttiliiga
  [ Muokkaa Wikidatassa ]   
| Mitalit> Maa:  Italia.Miesten yleisurheilu. Olympialaiset  | Mitalit> Maa:  Italia.Miesten yleisurheilu. Olympialaiset  | Mitalit> Maa:  Italia.Miesten yleisurheilu. Olympialaiset  | Maa:  Italia> Miesten yleisurheilu. |
| --- | --- | --- | --- |
|  Kultaa | Tokio 2020 | korkeushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | korkeushyppy |  |
|  Kultaa | München 2022 | korkeushyppy |  |
|  Kultaa | Rooma 2024 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | korkeushyppy |  |
|  Pronssia | Belgrad 2022 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Glasgow 2019 | korkeushyppy |  |
|  Hopeaa | Toruń 2021 | korkeushyppy |  |
Gianmarco Tamberi (s. 1. kesäkuuta 1992 Civitanova Marche) on italialainen korkeushyppääjä. Tamberia valmentaa hänen isänsä Marco Tamberi, joka oli urallaan myös korkeushyppääjä ja Italian sisäratojen ennätyksen haltija.
Tallinnan alle 20-vuotiaiden EM-kisoissa 2011 Tamberi saavutti pronssia. Hän sijoittui viidenneksi Helsingin EM-kilpailuissa 2012, mutta karsiutui loppukilpailusta Lontoon olympialaisissa. Göteborgin EM-hallikilpailuissa 2013 hän oli viides ja Zürichin EM-kisoissa 2014 seitsemäs. Prahan sisäratojen EM-kilpailuissa 2015 hän sijoittui seitsemänneksi ja Pekingin MM-kilpailuissa 2015 kahdeksanneksi. Vuoden 2016 sisäratojen MM-kilpailuista hän voitti kultaa tuloksella 236. Amsterdamin EM-kilpailuissa 2016 Tamberi voitti kultaa tuloksella 232.
Hän karsiutui loppukilpailusta Lontoon MM-kilpailuissa 2017 ja sijoittui neljänneksi Berliinin EM-kilpailuissa 2018. Hän voitti sisäratojen Euroopan-mestaruuden Glasgow'ssa 2019 tuloksella 232. Vuoden 2019 Dohan MM-kilpailuissa hän oli kahdeksas. Hän saavutti hopeaa Toruńin EM-hallikilpailuissa 2021 tuloksella 235. Tokion olympialaisissa 2021 Tamberi jakoi olympiakullan samalla tuloksella 237  Mutaz Essa Barshimin kanssa. Hän saavutti Belgradin MM-hallikilpailuissa 2022 pronssia tuloksella 231.  Elokuussa 2022 hän voitti kultaa Münchenin EM-kilpailuissa tuloksella 230. Eugenen MM-kilpailuissa 2022 hän oli neljäs tuloksella 233. Vuonna 2023 Tamberi voitti uransa ensimmäisen maailmanmestaruuden Budapestin MM-kilpailussa tuloksella 236. Hän voitti Euroopan-mestaruuden Roomassa 2024 tuloksella 237. Pariisin olympialaisissa Tamberi sijoittui 11:nneksi tuloksella 222. Hän kärsi olympialaisten aikaan munuaiskivistä, ja loppukilpailupäivänäkin hän kertoi oksentaneensa verta ja joutuneensa ambulanssilla päivystykseen.
Tamberi on voittanut Italian mestaruuden ulkoradoilla vuosina 2012, 2014, 2016, 2018, 2020 ja 2022 sekä sisäradoilla 2016, 2019 ja 2021.
Tamberin ennätys ulkoradoilla on vuonna 2016 Monacossa hypätty 239, joka on myös Italian ennätys. Helmikuussa 2016 Tamberi hyppäsi sisäratojen Italian ennätystuloksen 238.